北韓僅承認“主體思想”共“先軍政策”，𣍐允許儂懷疑這思想，也𣍐使自家提出政治思想。伊𣍐允許儂批評政府，𣍐允許儂有宗教信仰，騙伊其國民講美國共南韓總款其資本主義國家都嘢逼，全世界僅有北韓其儂生活最好。伊𣍐承認南韓政府，告伊“南朝鮮傀儡政權”。伊𣍐允許儂聽邊兜國家其廣播，𣍐允許儂看邊兜國家其電視頻道，互聯網（網際網絡）也是無共世界懸頂連蜀堆其。去這國家其外國儂都會受遘伊其特工其監視。大部分其國際媒體都認為北韓是蜀隻嘢𣍐自由其國家。